
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  02.10.2012

	Nr.
	  26/177




Către,
BIROUL PERMANENT AL
 CAMEREI DEPUTAŢILOR


Vă înaintăm, alăturat, raportul asupra propunerii legislative pentru completarea Anexei nr.2 la Ordonanta Guvernului nr.80/2001 privind stabilirea unor normative de cheltuieli pentru autoritatile administratiei publice si institutiile publice, trimisă comisiei pentru examinare pe fond, cu adresa nr. Pl.x 265 din 25 iunie 2012.

VICEPREŞEDINTE,

Ion CALIN
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T      

asupra propunerii legislative pentru completarea anexei nr.2 la Ordonanta Guvernului nr.80/2001 privind stabilirea unor normative de cheltuieli pentru autoritatile administratiei publice si institutiile publice

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 265 din 25 iunie 2012, cu dezbaterea pe fond, în procedură obişnuită, a propunerii legislative pentru completarea anexei nr.2 la Ordonanta Guvernului nr.80/2001 privind stabilirea unor normative de cheltuieli pentru autoritatile administratiei publice si institutiile publice, înregistrată cu nr.26/177 din 26 iunie 2012.


Potrivit prevederilor art. 75 alin.(1) din Constituţia României, republicată, şi ale art.92 alin.(9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Senatul a respins propunerea legislativă, în calitate de primă Cameră sesizată, în şedinţa din 18 iunie 2012.

Consiliul Legislativ, prin avizul nr.400 din 4.04.2011, a avizat favorabil, cu observaţii şi propuneri, propunerea legislativă.


Guvernul nu susţine adoptarea propunerii legislative (sedinta din 06.06.2012).


Comisia pentru buget, finante si banci a avizat negativ propunerea legislativă (nr.22/265/19.09.2012).

Propunerea legislativă are ca obiect de reglementare completarea anexei nr.2 la Ordonanta Guvernului nr.80/2001 privind stabilirea unor normative de cheltuieli pentru autoritatile administratiei publice si institutiile publice, cu modificarile si completarile ulterioare, in sensul includerii primarilor in categoria celor ce pot utiliza fonduri publice pentru cheltuieli de protocol, de reprezentare si tratatii.

Propunerea legislativă a fost dezbătută în şedinţa comisiei din 1  octombrie 2012.

La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, doamna Irina Alexe – Șef Departament pentru Relaţia cu Parlamentul din cadrul Ministerului Administraţiei şi Internelor.



La lucrările comisiei au fost prezenţi 27 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi.


În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, respingerea propunerii legislative   pentru completarea anexei nr.2 la Ordonanta Guvernului nr.80/2001 privind stabilirea unor normative de cheltuieli pentru autoritatile administratiei publice si institutiile publice, motivat de faptul că, trebuie să ținem cont de problemele financiare cu care se confruntă unitățile administrativ teritoriale în această perioadă de austeritate bugetară.
În raport de obiectul şi conţinutul reglementării, propunerea legislativă face parte din categoria legilor ordinare.
	VICEPREŞEDINTE,
	SECRETAR,

	Ion CALIN
	Gheorghe CIOCAN


Consilier, Sofia CHELARU

